joelniklaus/EU_Wikipedias huggingface dataset:
Punaisten kirjainten arvoitus

Punaisten kirjaiden arvoitus () on brittiläisen kirjailijan Sir Arthur Conan Doylen kirjoittama ensimmäinen Sherlock Holmes -romaani, joka ilmestyi ensimmäisen kerran Britanniassa 1887. Suomeksi teos on julkaistu useilla eri nimillä: Kosto (1898), Kostaja (1899), Vainottu (1908) ja Punaisten kirjainten arvoitus (1982).

Romaani ilmestyi alun perin yhteisniteessä kahden muun romaanin kanssa. 1888 se ilmestyi yksinään, mutta kumpikaan laitos ei ollut menestys - lukijat ja arvostelijat tuskin edes huomasivat sitä. Yhdysvalloissa teos menestyi kuitenkin niin hyvin, että yhdysvaltalainen Lippincott's Magazine tilasi Doylelta jatko-osan 1889 (Neljän merkki).

Juoni 

Kirjassa Scotland Yard löytää autiotalosta miehen ruumiin. Seinältä löydetään verenpunaisilla kirjaimilla kirjoitettu RACHE.

Synty 
Punaisten kirjainten arvoitus oli Doylen kolmas romaani. Se oli hänen vastineensa halpojen vihkoromaanien rikostarinoille. Doyle pyrki kirjoittamaan parannellun ja rationaalisen version niistä. Doyle aloitti romaanin kirjoittamisen maaliskuussa 1886 ja käsikirjoitus valmistui huhtikuun loppuun mennessä. Doyle lähetti käsikirjoituksen useille kustantajille, mutta yksikään ei halunnut julkaista sitä. Lopulta Ward, Lock and Company suostui julkaisemaan sen seuraavana vuonna yhteisniteessä kahden muun teoksen kanssa. Doyle suostui siihen, vaikka olikin tyytymätön julkaisutapaan ja saamaansa palkkioon (25 puntaa), joka oli vähemmän kuin mitä hän oli saanut novellista pari vuotta aikaisemmin.

Julkaisu ja aikalaisvastaanotto 

Punaisten kirjainten arvoitus ilmestyi ensimmäisen kerran Beeton's Christmas Annual -lehdessä 1887 yhdessä kahden muun romaanin kanssa. Se ei menestynyt. Nykyään lehti on harvinainen keräilykappale ja sitä pidetään maailman kalleimpana lehtenä. Sothebyn huutokaupassa 2007 hyväkuntoinen kappale myytiin 156 000 dollarilla. 1888 romaani julkaistiin erillisenä kirjana, jonka kuvituksen teki Doylen isä Charles Altamont Doyle. Erillisjulkaisu ei menestynyt sen paremmin kuin ensimmäinenkään: Britanniassa sitä eivät huomanneet lukijat eivätkä arvostelijat.

Doyle ehti kirjoittaa kaksi romaania (Micah Clarke ja Cloomberin salaisuus) ennen kuin yhdysvaltalainen Lippincott's Magazine otti yhteyttä 1889 ja tilasi uuden Sherlock Holmes -romaanin. Toisin kuin Britanniassa romaani oli menestynyt Yhdysvalloissa niin hyvin, että kustantaja halusi uuden Holmes-seikkailun. Doyle kirjoitti Neljän merkit, joka ilmestyi helmikuussa 1890. Neljän merkit menestyi jo huomattavasti paremmin kuin Punaisten kirjainten arvoitus.

Lähteet 

Punaisten kirjainten arvoitus -kirja
Sherlock Holmesin kootut kertomukset

Viitteet

Aiheesta muualla
Punaisten kirjainten arvoitus Gutenberg-projektissa 
Punaisten kirjainten arvoitus alkuperäisellä kuvituksella 

Sherlock Holmes
Vuoden 1887 kirjat
Skotlantilaiset romaanit
Salapoliisiromaanit
Kokemusesitys

Kokemusesitys on katsojan kehollisessa ja tajunnallisessa kokemuksessa syntyvä esitys. Kokemusesitys on kokeellinen esitystaidemuoto, joka haastaa ajatuksen, että esitys on jotain missä joku esiintyy, ja korostaa sen sijaan katsojan aktiivista osaa esitystapahtumassa. Kokemusesitys perustuu katsojan (kehollisen, tajunnallisen ja tilallisen) havaitsemisen muutokseen. Kokemusesityksessä katsojan kokemus ja esitys sulautuvat yhdeksi erottamattomaksi havaintokentäksi. Kokemusesitys ei välttämättä vaadi yhtään varsinaista esiintyjää, mutta silti kokemusesityksissä usein on myös esiintyjiä.

Esitystaide
Juhani Tiainen

Juhani Tiainen on suomalainen viulisti, joka sijoittuu Gramexin studiomuusikkojen listalle sijalle 14.

Lähteet

Aiheesta muualla 
 Elonetissä

Suomalaiset viulistit
Syntymävuosi puuttuu
Elävät henkilöt
Overdisc

Overdisc Oy oli Jarmo Jylhän perustama levy-yhtiö, 
joka lopetti toimintansa vuonna 2003. Levyttäneitä artisteja olivat muun muassa Jaska Mäkynen, Jarno Sarjanen, Taisto Wesslin, Hillel Tokazier ja Helena Salo.

Levymerkit
 Overdisc

Lähteet

Suomalaiset levy-yhtiöt
Luna-Glob

Luna-Glob (Луна-Глоб) tai Luna 25 on Venäjän avaruusjärjestön vuodesta 1997 alkaen suunnittelema miehittämätön avaruusalus , johon liittyy laskeutumisaluksen käyttö. Alun perin Luna-Glob aiottiin laukaista Sojuz-raketilla Kuuta kohden vuonna 2012.    Tällä hetkellä laukaisun ajankohdaksi on suunniteltu joko vuotta 2018 tai 2019.

Luna-Glob on yksi neljästä suunnitellusta lennosta Kuuhun. Vuoden 2015 jälkeen Venäjä aikoo rakentaa miehittämättömän pysyvän kuuaseman. Luna-Glob 1:ssä on neljä japanilaista penetraattoria. Kuuta kiertävän ja laskeutuvan aluksen massa on 120 kg. 

Luna-Glob 2 laukaistaneen vuonna 2012, ja se kuljettaa kuun pinnalle 50 kg painavan ajokin.

Luna-Grunt on vuonna 2014 laukaistava kuuluotain, jossa matkaa ajokki ja joka hakee näytteitä kuusta.  

Kuuasema Lunnyj Poligon on suunnitelmissa vuoteen 2020 mennessä.

Lähteet

Aiheesta muualla
 Luna-Glob
 
Kuuluotaimet
Venäjän avaruustoiminta
Biologinen vaara

Biologinen vaara tai biovaara, viittaa biologisiin tekijöihin, jotka aiheuttavat vaaraa eliöille, niistä tärkeimpänä ihmiset. Niihin voi kuulua lääketieteelliset jätteet, kuten käytetyt neulat, pieneliönäytteet, virukset tai myrkyt biologisista lähteistä. Niihin kuuluvat myös eläimille haitalliset aineet. Termiä "Biovaara" ja vastaavaa varoitusmerkkiä käytetäänkin juuri ennakkovaroituksena, että ne joilla on mahdollisuus olla ko. aineille alttiina, voivat siihen valmistautua.

Biologisilla tekijöillä tarkoitetaan  
 pieneliöitä mukaan lukien ne, joita on muunneltu geneettisesti, soluviljelmiä ja ihmisessä eläviä loisia, jotka voivat aiheuttaa jonkin tulehduksen, allergian tai myrkkyvaikutuksen
Pieneliöllä tarkoitetaan solumaista tai muuta kuin solumaista mikrobiologista rakennetta, joka kykenee lisääntymään tai siirtämään perimää;
 Soluviljelmällä tarkoitetaan monisoluisista eliöistä peräisin olevien solujen kasvattamista elatusalustalla.

Unicodessa biovaaran symboli on U+2623 (☣).

Lähteet

Aiheesta muualla 

Biologia
Cuttack

Cuttack () on kaupunki Odishan osavaltiossa Intiassa. Kaupungissa asui 606 007 ihmistä vuonna 2011 väestönlaskennan mukaan. Kaupunki sijaitsee Mahanadijoen varrella noin 20 kilometriä koilliseen Bhubaneswarin kaupungista.

Lähteet

Odishan kaupungit
Jaakko Julkunen

Jaakko Julkunen (29. heinäkuuta 1938 Sortavala – 21. tammikuuta 2011 Joensuu) oli suomalainen valokuvaaja. 

Julkunen aloitti työn valokuvan parissa 1955 valokuvaharjoittelijana joensuulaisessa Kuva-Lassissa. Hänen ensimmäinen lehtikuvaajan työpaikkansa oli vuodesta 1957 sanomalehti Karjalainen, jonka ensimmäinen päätoiminen valokuvaaja hän oli, ja hän työskenteli siellä vuoteen 1971. Hän siirtyi 1972 Helsingin Sanomiin, joka perusti silloin aluetoimituksen Kuopioon. 1994 hän siirtyi HS:n Lappeenrannan toimituksen valokuvaajaksi ja oli siellä vuoteen 2000, jolloin hän jäi eläkkeelle. Tehtävissään Julkunen kiersi kuitenkin niin eri puolilla Suomea kuin ulkomaillakin, erityisesti Neuvostoliitossa ja Venäjällä. Julkisuuden henkilöiden lisäksi hän kuvasi huumorin ja realismin keinoin erityisesti itäsuomalaisia ihmisiä. 

Julkunen oli merkittävänä vaikuttajana perustettaessa 1987 Kuopioon VB-valokuvakeskusta.

Julkunen julkaisi kaksi kuvateosta ja piti useita valokuvanäyttelyjä, joista viimeinen, yhdessä VB-valokuvakeskuksen kanssa toteutettu Julkusen ja Raimo Heimosen yhteisnäyttely oli meneillään Kotkan valokuvakeskuksessa hänen kuollessaan. Muistonäyttely "Siperia opettaa" järjestettiin VB-valokuvakeskuksessa 21. lokakuuta – 27. marraskuuta 2011.

Teokset 
 Jaakko Julkunen: Ihmisten Itä-Suomi: lehtikuvia 1956–2000, valokuvat: Jaakko Julkunen, teksti: Jorma Korhonen. (omakustanne) 2002 ISBN 952-91-5286-8
 Kuopio, valokuvat: Topi Ikäläinen, Jaakko Julkunen, Jorma Komulainen, teksti: Seppo Kononen. Kustannuskiila, 1986 ISBN 951-657-192-1

Palkinnot ja tunnustukset
Valokuvataiteen valtionpalkinto 1973 ja 1978

Lähteet

Aiheesta muualla
Muistikuvia Joensuusta, Jaakko Julkusen kuvia, Yle.fi

Suomalaiset valokuvaajat
Helsingin Sanomien henkilöstö
Vuonna 1938 syntyneet
Vuonna 2011 kuolleet
Pass Lunghin

Pass Lunghin on vuoristosola Kaakkois-Sveitsissä, Graubündenin kantonissa, Bregaglian ja Bivion kuntien rajalla. Sola on 2 645 metrin korkeudessa.

Pass Lunghin on kolmen suuren vesistön vedenjakaja:
 Solan luoteispuolelta vedet virtaavat Gelgiajokeen, joka laskee Albulajoen ja Hinterrheinin kautta Reiniin ja edelleen Pohjanmereen.
 Lounaispuolen purot laskevat Mairaan, joka laskee Addan ja Pon kautta Adrianmereen.
 Itäpuolelta alkaa Innjoki, joka laskee Tonavan kautta Mustaanmereen.

Sola on retkeilyreittien risteyskohta. Solassa ei ole tietä.

Lähteet

Aiheesta muualla 
 Kuvia Pass Lunghin -solasta.

 Sveitsin solat
 Graubünden
UAP

Uniform Access Principle eli yhtenäinen osoitusperiaate, tietokoneohjelmoinnin käsite
 Unidentified Aerial Phenomena, "tunnistamattomat ilmakehän ilmiöt": Termi, jota Yhdysvaltain viranomaiset käyttävät ufoista

Lähteet
The Aggrolites

The Aggrolites on reggae- ja ska-yhtye, Los Angelesista, Kaliforniasta, Yhdysvalloista. Yhtye perustettiin vuonna 2002.

Yhdysvaltalaiset reggaeyhtyeet
Armindo Araújo

Armindo Araújo (s. 1. syyskuuta 1977) on portugalilainen ralliautoilija. Hän aloitti urheilu-uransa vuonna 1994 kilpaillen moottoripyöräsarjoissa vuoteen 2000 asti, jolloin hän kilpaili portugalin rallisarjassa. Araújo debytoi WRC-sarjassa vuonna 2001 Portugalin rallissa, jossa keskeytti. Araújo voitti National Championship tittelin vuosina 2003-04 Citroen Saxolla ja uudestaan 2005-06 Mitsubishilla. Vuonna 2007 hän ajoi kuusi kilpailua pääsarjassa saavuttamatta pisteitä. Samana vuonna hän aloitti kilpailemisen Production World Rally mestaruussarjassa. Vuosina 2008-09 hän kilpaili yksittäisissä WRC-kilpailuissa saavuttamatta pisteitä. Vuonna 2010 hän saavutti ensimmäisen pisteensä pääsarjassa ajamalla kymmenenneksi Meksikon rallissa. Hän myös saavutti ensimmäisen erikoiskoevoittonsa samana vuonna. Araújo voitti PWRC-sarjan mestaruuden vuosina 2009-10 ollen sarjan ensimmäinen kuljettaja, joka on voittanut kaksi peräkkäistä mestaruutta. Araújon kartturina toimii Miguel Ramalho. Vuonna 2011 Araújo ajoi kahdeksanneksi Saksan rallissa saavuttaen neljä pistettä.

Portugalilaiset ralliautoilijat
Vuonna 1977 syntyneet
Elävät henkilöt
Ailanthuskehrääjä

Ailanthuskehrääjä (Samia cynthia) on riikinkukkokehrääjiin kuuluva, kookas perhoslaji.

Koko ja ulkonäkö 
Ailanthuskehrääjä on yleisväritykseltään ruskea, mutta värin sävy ja siiven kontrastisuus vaihtelee suuresti. Siivet ovat leveät ja etusiiven sirppimäisesti kaartuvassa kärjessä on silmätäplä. Molempien siipiparien poikki kulkee punertavanvalkea viiru. Sekä etu- että takasiiven keskellä on lisäksi puolikuun muotoinen silmätäplä. Siipiväli 113–125 mm. Perhosen ruumis on karvainen ja tukeva, noin 25 mm pitkä.

Levinneisyys ja lentoaika 
Lajin luontainen elinalue on Itä-Aasia Korean niemimaalta Kiinan keskiosiin. Ihmisen mukana laji on levinnyt luontoon ja muodostanut pysyviä populaatioita ympäri maailmaa. Tällaisia villiintyneitä populaatioita elää mm. Japanissa, Australiassa, Tunisiassa, Ranskassa, Sveitsin ja Saksan eteläosissa, Itävallassa, Unkarissa, Yhdysvaltojen itäosissa, Kanadassa, Brasiliassa sekä Uruguayssa. Aikuiset perhoset lentävät toukokuusta kesäkuuhun ja riittävän lämpimillä alueilla toisena sukupolvena syyskuussa.

Elinympäristö ja elintavat 
Ailantuskehrääjä suosii avoimia ympäristöjä. Alueilla joille se on levinnyt karkulaisena sen tapaa tavallisimmin puiistoista ja puutarhoista, joihin on istutettu toukan ravintokasvia. Aikuinen perhonen on aktiivinen yöllä ja lepää päivät kasvillisuuden kätköissä. Niiden suuosat ovat surkastuneet, eivätkä perhoset nauti ravintoa. Naaras tuottaa jopa 400 munaa.

Ailanthuskehrääjän toukan tuottamaa, kaupallisesti arvokasta silkkiä kutsutaan eri-silkiksi.

Ravintokasvi 
Toukka elää jumaltenpuulla (Ailanthus altissima), alalaji S. c. ricina risiinillä (Ricinus communis).

Lähteet

Aiheesta muualla 
Moths and Butterflies of Europe and North Africa 

Riikinkukkokehrääjät
Bjerkreim

Bjerkreim on Norjan kunta Rogalandin läänissä. Sen rajanaapureita ovat pohjoisessa Gjesdal, idässä Sirdal, etelässä Eigersund sekä lännessä Hå ja Time. Kunnan väkiluku on 2 779 (2013).

Kunnan ainut taajama on sen hallintokeskus Vikeså, minkä lisäksi tiheämpää asutusta on Bjerkreimin kirkonkylässä.

Lähteet

Aiheesta muualla

Rogalandin läänin kunnat
Bokn

Bokn on saaristokunta Norjassa, Rogalandin läänissä. Kunnan väkiluku on 865 (2013). Se sijaitsee Boknavuonon pohjoisosassa, koostuen kolmesta asutusta saaresta, jotka ovat Vestre Bokn ja Loten (yhteensä 36 km², saaret on yhdistetty kapean salmen yli sillalla), Austre Bokn (7,5 km²) sekä Ogn (2 km²). Niiden lisäksi kuntaan kuuluu yhteensä 121 pienempää saarta, luotoa ja karia. Kunnan hallintokeskus sijaitsee Føresvikin kylässä. Kunta sai tieyhteyden mannermaalle vuosina 1990 ja 1991.

Lähteet

Aiheesta muualla
Gydan niemimaa

Gydan niemimaa () on Venäjän pohjoisosissa Länsi-Siperiassa Karanmeren rannikolla sijaitseva niemimaa. Lounaassa sitä rajaa Tazinlahti, lännessä Obinlahti ja idästä Jenisein estuaari. Aluehallinnollisesti Gydan niemimaan länsi- ja keskiosa kuuluvat Jamalin Nenetsian Tazin piiriin. Niemimaan itäosa on Krasnojarskin aluepiirin Taimyrin dolgaanien ja nenetsien piiriä.

Niemimaa on 400 km pitkä ja suunnilleen saman levyinen. Gydan niemimaa muodostaa Länsi-Siperian alangon pohjoisimman osan. Nimimaa kattaa noin 160 000 neliökilometriä, joka vastaa suuruudeltaan lähes puolta koko Suomen pinta-alasta. 

Ilmasto on ankara, yleispiirteiltään mannermaisen subarktinen. Tammikuun keskilämpötila on -26 – -30 °C, heinäkuun +4 – +11,5 °C. Sademäärä on 200-300 mm vuodessa. Niemimaa kuuluu ikiroutavyöhykeeseen, ja siellä on monia termokarstijärviä, joista suurin on ollut Jambuto (Ямбуто).

Kasvillisuus on matalaa tundraa, eteläosissa kuitenkin metsätundraa. Gydan niemimaalla virtaavia jokia ovat muun muassa Gydanlahteen laskevat Juribeijoki ja Gydajoki, josta on niemimaan nimi on peräisin.

Hyvin harvaanasutulla niemimaalla väestön elinkeinoja ovat perinteisesti olleet poronkasvatus, metsästys ja kalastus. Niemimaan kyliä ovat muun muassa Antipajuta, Gyda, Nahodka, Nosok ja Tadebja-Jaha (eli Tadebjajaha).

Gydan luonnonpuisto muutetaan kansallispuistoksi
Niemimaan pohjoisosassa on sijainnut vuodesta 1996 lähtien tiukasti suojeltu Gydan luonnonpuisto. Joulukuussa 2019 kerrottiin luonnonpuiston muuttamisesta  suojelustatukseltaan heikommaksi Gydan kansallispuistoksi.

Petrokemian teollisuutta

Niemimaan maaperän mesotsooiset sedimenttikerrokset sisältävät runsaasti maakaasu- ja öljyvarantoja. Suurta osaa niistä ei ole ankarien luonnonolojen, infrastruktuurin vähäisyyden ja suurien etäisyyksien vuoksi hyödynnetty. Niemimaan eteläosassa Tazin piirin alueella on kuitenkin 2000-luvun alkuvuosina rakennettu tuotantoalue, josta siirtoputkiyhteys johtaa itään Krasnojarskin aluepiirin puolelle. 

2010-luvun loppupuolella käynnistettiin Jamal-LNG-megahankkeen toinen vaihe, jossa petrokemian teollisuuden tuotantoalueet levittäytyivät Obinlahden itärannan Gydan niemimaan Tazin piiriin Jamalin niemimaalta (muun muassa tuotantokäytössä oleva LNG-satama Sabetta). Sinne, Utrenniksi kutsuttuun paikkaan (), petrokemian suuryritys Novatek on rakentanut 2010- ja 2020-lukujen taitteessa mittavaa nesteytetyn maakaasun (LNG) terminaalia ja kaasuteollisuuden tuotantokeskittymää. Vuonna 2020 arvioitiin, että LNG-terminaali tulisi tuotantokäyttöön vuosien 2022-2024 aikana.

Lähteet

Aiheesta muualla

Venäjän niemimaat
Tazin piiri
Taimyr
Eigersund

Eigersund on Norjan kunta Rogalandin läänissä. Sen rajanaapureita ovat lännessä Hå, pohjoisessa Bjerkreim, lännessä Sirdal ja Lund sekä kaakossa Sokndal. Tammikuussa 2013 tehdyn väestönlaskennan mukaan Eigersundin kunnassa oli 14 636 asukasta.

Kunnan hallintokeskus on Egersundin kaupunki, jonne myös pääosa väestöstä on keskittynyt. Kunnassa sijaitsee lisäksi Hellvikin taajama sekä Hellelandin kylä, joiden lisäksi tiheämpää asutusta on Eigerøyalla sekä Egersundista etelään sijoittuvalla rannikolla.

Eigersund on Hyvinkään ystävyyskaupunki.

Lähteet

Aiheesta muualla
Kambodžan kansallinen yhtenäisyysrintama

Kambodžan kansallinen yhtenäisyysrintama (ranskaksi Front uni national khmer, FUNK) oli  Lon Nolia vastustava  kambodžalainen vastarintajärjestö. Sen perusti kuningas Norodom Sihanouk 5. toukokuuta 1970 ollessan maanpaossa Pekingissä. Se perusti maahan varjohallituksen, jonka nimeksi tuli Kambodžan kansallisen yhtenäisyyden kuninkaallinen hallitus (GRUNK)  Aluksi rintamaan kuului sekä kuningasmielisiä että radikaaleja punaisia khmerejä, mutta vuoden 1973 loppuun mennessä kuningasmieliset oli siivottu pois johtotehtävistä.

Lähteet 

Kambodžan historia
Son Ngoc Thanh

Son Ngoc Thanh (1908–1977) oli kambodžailainen poliitikko ja nationalisti. Hän toimi maansa pääministerinä muutaman kuukauden ajan vuonna 1945 ja uudelleen 1972.

Son Ngoc Thanh opiskeli Pariisissa yliopistossa. Palattuaan vuonna 1933 hän työskenteli buddhalaisessa keskuksessa Phnom Penhissä. Thanh vastusti ranskalaisten siirtomaavaltaa, toimi aasialaismielisen lehden toimittajana ja joutui lähtemään Japaniin maanpakoon. Kun kuningas Norodom Sihanouk maaliskuussa 1945 julisti maansa itsenäiseksi, Thanh kutsuttiin kotiin ja ulkoministeriksi. Elokuussa Japani antautui ja Thanhista tuli uuden hallituksen pääministeri. Lokakuussa Ranska valloitti Kambodžan uudelleen, Thanh pidätettiin japanilaismielisenä, karkotettiin Ranskaan ja asetettiin kotiarestiin. Hänen kannattajansa maan pohjoisosissa järjestäytyivät Khmer Issarak -liikkeeksi. 

Vuonna 1951 Sihanouk pyysi ranskalaisia sallimaan Thanhin paluun, ja hän palasi riemusaatossa. Hän alkoi pian vaatia ranskalaisten lähtöä Kambodžasta ja julkaisi kansallismielistä Khmer Krok -sanomalehteä. Sihanouk leimasi hänet vuoroin kommunistiksi, vuoroin CIA:n agentiksi, ja Thanh lähti jälleen maanpakoon palatakseen vasta 1970. Lähes kahdenkymmenen vuoden ajan hän johti Khmer serai -sissijoukkoja Etelä-Vietnamin ja Kambodžan rajaseudulla.

Vuonna 1972 Thanh oli jälleen lyhyesti pääministerinä.
Vuonna 1975 Punaiset khmerit listasivat Thanhin yhdeksi seitsemästä isänmaanpetturista, jotka tulisi teloittaa kiinni saataessa. Hän vetäytyi Etelä-Vietnamiin ja kuoli vankilassa vuonna 1977.

Lähteet 

Kambodžan pääministerit
Vuonna 1908 syntyneet
Vuonna 1977 kuolleet
Pop up -ravintola

Pop up -ravintola tarkoittaa väliaikaisravintolaa siinä mielessä kuin niitä on syntynyt 2000-luvulla. Niihin liittyy usein olennaisena osana taide. Tiloina käytetään usein entisiä teollisuushalleja ja liiketiloja, mutta myös yksityiskoteja. 

Julkisuutta saaneita pop up -ravintoloita ovat esimerkiksi Lontoossa suomalaisen design-festivaalin aikana 2010 Hel Yes! -ravintola, joka avasi tammikuussa 2011 kahdeksi viikoksi ravintolan myös Helsingissä. Vuoden 2010 aikana useita väliaikaisravintoloita erilaisten tapahtumien yhteydessä ja myös itsenäisinä tapahtumina.

Ravintolapäivä
Suomessa pop up -ravintoloita on perustettu erityisen paljon Ravintolapäivän yhteydessä.

Lähteet

Aiheesta muualla
Ravintolapäivä
Kummallisista pop up -ravintoloista on tullut ilmiö Lontoossa, Hs.fi
Psst! Fancy a furtive bite at my pop-up restaurant?, The Sunday Times
Everyone back to mine: Pop-up restaurants in private homes are the latest foodie fad, Independent
Pop up -ravintolat nousivat kaupunkien kaduille, Yle.fi
Amatööriravintoloitsijat hellivät herkuttelijoita sunnuntaina, Yle.fi 21.8.2011
Ylen Elävä arkisto: Ravintolapäivä elävöittää suomalaista ruokakulttuuria

Ravintolat
Only Five

Only Five oli Turussa keväällä 1967 perustettu yhtye. Yhtyeen jäsenet olivat aluksi laulaja Kalevi Karling, soolokitaristi-laulaja Jouko Linko, rytmikitaristi-laulaja Helge Koskela, basisti Timo Kurki ja rumpali Börje Hellman. Saman vuoden syksyllä Karlingin tilalle tuli Olli Lundstedt. Lisäksi toiseksi laulusolistiksi tuli muutamaksi kuukaudeksi Timo Nummi. Tänä aikana yhtyeen nimikin oli Only Five + One. Lisäksi syksyllä -67 Hellman jäi lyhyelle tauolle ja rumpalina oli tuolloin Taisto Keinänen. Keväällä 1968 samainen muutos jäi pysyväksi.

Jo perustamisvuonnaan Only Five arvostettiin parhaaksi levyttämättömäksi yhtyeeksi ja se sijoittui toiseksi Ponnahdus Pinnalle -kilpailussa ja oli samaisessa kisassa yleisön suosikki.

Maaliskuuhun 1968 saakka yhtyeessä oli vieraillut myös Christian Laurell. Tässä vaiheessa yhtyeeseen otettiinkin uusi vakituinen jäsen, kosketinsoittaja-laulaja Markku Silander.

Kesällä 1969 yhtye jatkoi toimintaansa nimellä Yellow.

Lähteet 
 Yellow'n CD-albumi Keltakuume (Rocket Records ROK-062, 2010), Juha Rantalan tekemä esittelyteksti.

Suomalaiset rockyhtyeet
RuLeaks

RuLeaks.net on Venäjälle Wikileaksin mallin mukaan perustettu internetsivusto. Sivuston julkaisija on tuntematon, mutta sillä sanotaan olevan yhteyksiä venäläiseen Piraattipuolueeseen.

Alkujaan joulukuussa 2010 avatulla sivustolla julkaistiin Wikileaksin julkaisemia asiakirjoja, mutta viikolla 3/2011 se alkoi julkaista omaa aineistoa. Sivusto on julkaissut kuvan Vladimir Putinin yksityiseksi asumukseksi väitetystä Mustallemerelle rakennetusta palatsista. Sivustoon kohdistui kuvan julkaisun jälkeen useita kaatoyrityksiä. Rakennushankkeessa alkuun mukana ollut yrittäjä on lähettänyt Dmitri Medvedeville avoimen kirjeen, jossa hän kirjoittaa, että hankkeeseen on käytetty valtion varoja ja siihen liittyy korruptiota ja varkauksia.

Sivuston muiden artikkeleiden aiheita ovat Venäjän turvallisuuspalvelun FSB:n entisen everstiluutnantin Aleksandr Litvinenkon murha, jolla se väittää olevan kytkentöjä pääministeri Putinin lähipiiriin.

Lähteet

Aiheesta muualla
RuLeaks  
RuLeaks posts photos of alleged 'Putin Palace', Foreign Policy, 20.1.2011

Yhteiskunnalliset verkkosivustot
Wikiyhteisöt
Amazing Race (10. tuotantokausi)

Amazing Racen kymmenes tuotantokausi alkoi Yhdysvalloissa 17. syyskuuta 2006 ja Suomessa keväällä 2009. Kilpailuun osallistui 12 joukkuetta, jossa jokaisessa oli kaksi kilpailijaa. Sarja vieraili myös Suomessa. Kilpailu alkoi Yhdysvalloista ja päättyi Ranskaan, josta lennettiin takaisin Yhdysvaltoihin. Suomessa sarja kävi Helsingissä, Tampereella, Lohjalla, Turussa ja Ylöjärvellä. Ensimmäisessä jaksossa kukaan ei vielä tippunut.

Kilpailijat
 Bilal & Sa'eed - 1. pudonneet 
 Vipul & Arti - 2. pudonneet
 Kellie & Jamie - 3. pudonneet
 Duke & Lauren - 4. pudonneet
 Tom & Terry - 5. pudonneet
 Peter & Sarah - 6. pudonneet
 David & Mary - 7. pudonneet
 Erwin & Godwin - 8. pudonneet
 Dustin & Kandice - 9. pudonneet
 Lyn & Karlyn - 3. sija
 Rob & Kimberly - 2. sija
 Tyler & James - voittajat 10. joulukuuta

Amazing Race Suomessa
Tällä tuotantokaudella Amazing Race vieraili myös Suomessa. Kilpailijat tulivat ensin Helsinki-Vantaan lentoasemalle, josta heidän piti menne takseilla Kahvila Kappeliin. Siellä heitä odottivat seuraavat ohjeet: Kappelista heidän piti mennä Helsingin päärautatieasemalle, ja sieltä junalla Tampereelle. Tampereen rautatieasemalta he lähtivät takseilla Soppenharjun kouluun, Ylöjärvelle. Siellä kilpailijat joutuivat valitsemaan jommankumman tehtävän. Tehtävässä "Tämä suo" piti ratkaista esterata suolla, "Tuo suo" -tehtävässä piti opetella suohiihtoa. Ylöjärveltä kilpailijat lähtivät autolla takaisin Tampereen rautatieasemalle. Sieltä he menivät junalla Turkuun. Turun rautatieasemalta he menivät autoilla Lohjan kalkkikaivokseen. Siellä oli ensimmäinen tiesulku. Kalkkikaivoksessa he joutuivat pyöräilemään pimeässä kaivoksessa, etsiä kalkkikivi, ja tuoda se takaisin ylös. Sen jälkeen he saivat uudet ohjeet. Seuraava etappi oli Helsingissä. Kilpailijat joutuivat laskeutumaan alas Helsingin olympiastadionin tornista. Suomessa ei ollut ollenkaan varikkoa, vaan matka jatkui suoraan Ukrainaan.

Valtiot
Amazing Race kävi seuraavissa maissa. Maat kilpailun kulun mukaisessa järjestyksessä.
Yhdysvallat (aloitus ja lopetus)
Kiina
Mongolia
Vietnam
Intia
Kuwait
Mauritius
Madagaskar
Suomi
Ukraina
Marokko
Espanja
Ranska

Amazing Race
Tuotantokaudet
Logomo

Logomo on tapahtumakeskus Turussa Pohjolan kaupunginosassa, Turun päärautatieaseman tuntumassa. Näyttely- ja tapahtumatilojen lisäksi Logomossa on ravintola sekä toimitiloja yrityksille ja taiteilijoille. Aiemmin Logomo toimi VR:n konepajana. Kulttuurikeskukseksi rakennus avattiin vuonna 2011, jolloin se toimi yhtenä Euroopan kulttuuripääkaupunkivuoden päätapahtumatiloista. Rakennuksesta on toimitilaa noin 9 000 neliömetriä.

Rakennuksen vanhin osa on rakennettu vuonna 1876 VR:n konepajaksi, ja sitä on laajennettu myöhemmin yhdeksään otteeseen.

Tapahtumat 

Logomossa järjestetään paljon erilaisia tapahtumia kuten konferensseja, konsertteja ja muita kulttuuritapahtumia. Logomo toimi myös Turun kaupunginteatterin väistötilana varsinaisen teatterirakennuksen ollessa remontissa 2014. Logomossa on tehty myös erilaisia tv-tuotantoja, muun muassa The Voice of Finland, The Voice Kids ja Uuden Musiikin Kilpailu 2019.

Logomossa sijaitsi Turun Euroopan kulttuuripääkaupunkivuoden 2011 ajan muun muassa nykyvalokuvataiteen näyttely "Liisa ihmemaassa", Tom of Finland -retrospektiivi, UEFA:n kokoama jalkapalloaiheinen "Only a game" -näyttely, Kiasman tuottamat Eija-Liisa Ahtilan ja Isaac Julienin videoinstallaatiot ja Tiedekeskus Heurekan kanssa yhteistyössä luotu tulta käsittelevä näyttely "Tuli on irti". Logomon kävijämäärä vuonna 2019 oli 377 000.

Logomo Byrå 
Logomossa avattiin kesäkuussa 2013 Logomo Byrå -nimiset toimitilat. Byrån 5 000 neliön toimitilat kokoavat saman katon alle lähes 50 yritystä ja runsaat 200 luovan alan ammattilaista. Luovista aloista edustettuina ovat mm. palvelumuotoilu, markkinointi ja mainonta, konsultointi sekä koulutus ja tutkimus. Yritysten toimitilojen lisäksi Logomossa on yli 500 m2 taiteilijoiden työ- ja ateljeetiloja.

Logomo Konttori 
Huhtikuussa 2015 Logomoon valmistui Logomo Konttori -nimiset toimitilat. Konttorissa on noin 25 yritystä, joissa työskentelee noin 200 työntekijää.

Lähteet

Aiheesta muualla 
 Logomon viralliset kotisivut
 
 Nummelin, Juri: ”Turku: Pelastuksena Logomo”, Filmihullu 1/2013.

Turun suojellut rakennukset
Turku 2011
Suomen konserttitalot
Suomen 1800-luvulla rakennetut rakennukset ja rakennelmat
Kross

Kross on muun muassa seuraavien henkilöiden sukunimi:

 David Kross (s. 1990), saksalainen näyttelijä
 Eerik-Niiles Kross (s. 1967), virolainen diplomaatti, turvallisuusalan asiantuntija ja yrittäjä
 Ellen Kross, Ellen Niit (1928–2016), virolainen kirjailija
 Jaan Kross (1920–2007), virolainen kirjailija ja runoilija
 Kayden Kross (s. 1985), yhdysvaltalainen pornonäyttelijä. 

Kris Kross on yhdysvaltalainen rap-duo.
Catamarcan maakunta

Catamarcan maakunta () on Argentiinan luoteisosassa sijaitseva maakunta. Se on pinta-alaltaan 102 602 neliökilometriä ja sen asukasluku oli vuonna 2010 yhteensä 367 820. Sen pääkaupunki on noin 212 000 asukkaan San Fernando del Valle de Catamarca, joka lyhennetään usein Catamarcaksi.

Lähteet

Aiheesta muualla 

 Catamarcan maakunnan viralliset verkkosivut

Argentiinan maakunnat
Yhdysvaltain valitsijamieskokous

Yhdysvaltain valitsijamieskokous () koostuu valitsijamiehistä, jotka valitsevat Yhdysvaltain presidentin ja varapresidentin. Yhdysvaltain perustuslaki (II artikla, 1. pykälä, 2. lauseke ja 23. lisäys) määrittää, kuinka monta valitsijaa kullakin osavaltiolla on; käytännössä määrä on sama kuin senaattoreiden ja kongressiedustajien yhteismäärä. Lisäksi Columbian piirikunnalla (Washington) on yhtä monta valitsijamiestä kuin osavaltiolla, jolla niitä on vähiten, eli tällä hetkellä kolme. Kymmenen vuoden välein suoritettava väestönlaskenta vaikuttaa valitsijamiesten määrään. Territoriot eivät ole edustettuina valitsijamieskokouksessa. Vuodesta 1963 valitsijamiehiä on ollut 538. Valitsijamiesten toiminnasta säädetään myös perustuslain 12. lisäyksessä.

Äänestäjät eivät valitse suoraan Yhdysvaltain presidenttiä ja varapresidenttiä, vaan äänestävät oman osavaltionsa valitsijamiesten kautta. Valitsijamiehet saavat periaatteessa äänestää ketä tahansa ehdokasta, mutta käytännössä sitoutuvat äänestämään tiettyä ehdokasta ja näin ollen äänestäjät osaavat antaa äänensä valitsijamiesten kautta omalle ehdokkaalleen. Tämä on esimerkki epäsuorasta vaalitavasta.

Luettelo Yhdysvaltain presidenttiehdokkaista jotka ovat saaneet enemmän valitsijamiehiä kuin ääniä

Lähteet

Aiheesta muualla 

Yhdysvaltain presidentinvaalit
Vaalitavat
Chacon maakunta

Chacon maakunta () on Argentiinan pohjoisosassa sijaitseva maakunta. Se on pinta-alaltaan 99 633 neliökilometriä ja sen asukasluku oli vuonna 2010 yhteensä 1 053 466. Maakunnan pääkaupunki on noin 399 500 asukkaan Resistencia (2010).

Lähteet

Aiheesta muualla 

 Chacon maakunnan viralliset verkkosivut

Argentiinan maakunnat
Moskovan linja-autoasema (Minsk)

Moskovan linja-autoasema (, ) on tärkeä linja-autoliikenteen asema Minskin koillisosissa Valko-Venäjällä. Aseman suunnittelusta vastasi arkkitehti N. Naumov ja se avattiin liikennekäyttöön vuonna 1999. Aseman osoite on Ul. Filimonova 63 (), eli asema sijaitsee heti suuren, keskustasta kansainvälistä lentokenttää kohti vievän Prospekt Nezavisimostin eteläpuolella ja Valko-Venäjän kansalliskirjaston länsipuolella. Asema avoinna päivittäin kello 5:00-23:00. 

Asema on yksi keskeisimmistä Valko-Venäjän kansallisen ja kansainvälisen linja-autoliikenteen asemista. Sen kautta kulkee myös useita Minskin paikallisliikenteen bussireittejä (linjat 31, 91, 100, 113, 113a, 139, 172з; johdinlinja-autot 1 ja 56). 

Noin 700 metriä linja-autoaseman länsipuolella sijaitsee Minskin metron asema ().

Lähteet

Aiheesta muualla

 Katso myös Itäinen linja-autoasema (Minsk)
 Katso myös Keskuslinja-autoasema (Minsk)
 Welcome to Belarus by Bus  (belintourist.com)
 Moskovskiy bus station  (english.vminsk.ru)
 Автовокзал "Московский". Минск  (nemiga.info)
 Автовокзал "Московский". Минск (avtovokzal.by.ru)
 Valko-Venäjän kaukoliikenteen bussilippujen verkkokauppa  (ticketbus.by)
  Международные маршруты -  Minskistä lähtevien kansainvälisten linja-autovuorojen aikatauluhakua  (minsktrans.by)
 Лукашенко распорядился снести автовокзал "Московский". На его месте возведут офис "Газпрома" (4/2013)   (udf.by)
 "Что произошло около цирка? Просто кошмар!" Архитектор о высотках в центре Минска, хаосе в проектировании и сносе автовокзала "Московский" (5/2013)Читать полностью  (tut.by)

Minskin liikenne
Minskin rakennukset ja rakennelmat
Córdoban maakunta (Argentiina)

Córdoban maakunta () on Argentiinan keskisosassa sijaitseva maakunta. Se on pinta-alaltaan 165 321 neliökilometriä ja sen asukasluku oli vuonna 2010 yhteensä 3 304 825. Maakunnan pääkaupunki on noin 1 420 000 asukkaan Córdoba (2010).

Lähteet

Aiheesta muualla 

 Chacon maakunnan viralliset verkkosivut

Argentiinan maakunnat
Entre Ríosin maakunta

Entre Ríosin maakunta () on Argentiinan koillisosassa sijaitseva maakunta. Se on pinta-alaltaan 78 781 neliökilometriä ja sen asukasluku oli vuonna 2010 yhteensä 1 236 300. Maakunnan pääkaupunki on noin 270 000 asukkaan Paraná (2010).

Lähteet

Aiheesta muualla 

 Entre Ríosin maakunnan viralliset verkkosivut

Argentiinan maakunnat
Formosan maakunta

Formosan maakunta () on Argentiinan pohjoisosassa sijaitseva maakunta. Se on pinta-alaltaan 72 066 neliökilometriä ja sen asukasluku oli vuonna 2010 yhteensä 527 895. Maakunnan pääkaupunki on noin 239 000 asukkaan Formosa (2010), joka sijaitsee maakunnan itäosassa lähellä Paraguayn rajaa.

Lähteet

Aiheesta muualla 

 Formosan maakunnan viralliset verkkosivut

Argentiinan maakunnat
Christer Granskog

Christer Granskog (s. 9. syyskuuta 1947 Alaveteli) on Piceum Oy:n toimitusjohtaja, Rautaruukin varapuheenjohtaja, Patrian hallituksen puheenjohtaja sekä kuuluu VR-konsernin hallitukseen. Hän on myös Sarlin Groupin, Havatorin sekä Finvestin hallituksen jäsen. Koulutukseltaan hän on diplomi-insinööri.

Granskog on työskennellyt aiemmin muun muassa Kalmar Industriesin, Partek Cargotecin, Sisu-konsernin ja Valmet Automationin toimitusjohtajana. Hän on ollut Rautaruukin ja VR-konsernin ohella myös useiden muiden yhtiöiden hallituksissa.

Granskog on toiminut myös Sosialidemokraattiset Opiskelijat -järjestön puheenjohtajana 1972–1973.

Lähteet 

Suomalaiset yritysjohtajat
Sisu
Patria
Vuonna 1947 syntyneet
Elävät henkilöt
Boris Aristov

Boris Ivanovitš Aristov (13. syyskuuta 1925 Kostroma Neuvostoliitto – 27. marraskuuta 2018 Moskova) oli venäläinen poliitikko ja diplomaatti, joka toimi Neuvostoliiton suurlähettiläänä Varsovassa vuodesta 1978, Neuvostoliiton varaulkoministerinä vuosina 1983–85 ja ulkomaankauppaministerinä 1985–88. Vuonna 1988 Aristov nimitettiin suurlähettilääksi Suomeen. Hän oli Neuvostoliiton viimeinen ja Venäjän federaation ensimmäinen suurlähettiläs Suomessa. Aristov jäi eläkkeelle vuonna 1992.

Lähteet

Neuvostoliittolaiset ministerit
Neuvostoliiton suurlähettiläät
Venäjän federaation suurlähettiläät
Vuonna 1925 syntyneet
Vuonna 2018 kuolleet
Jujuyn maakunta

Jujuyn maakunta () on Argentiinan luoteisosassa sijaitseva maakunta. Se on pinta-alaltaan 53 219 neliökilometriä ja sen asukasluku oli vuonna 2010 yhteensä 672 260. Maakunnan pääkaupunki on noin 323 000 asukkaan San Salvador de Jujuy (2010).

Lähteet

Aiheesta muualla 

 Jujuyn maakunnan viralliset verkkosivut

Argentiinan maakunnat
La Pampan maakunta

La Pampan maakunta () on Argentiinan keskiosassa sijaitseva maakunta. Se on pinta-alaltaan 143 440 neliökilometriä ja sen asukasluku oli vuonna 2010 yhteensä 316 940. Maakunnan pääkaupunki on noin 121 000 asukkaan Santa Rosa (2010).

Lähteet

Aiheesta muualla 

 La Pampan maakunnan viralliset verkkosivut 

Argentiinan maakunnat
La Riojan maakunta (Argentiina)

La Riojan maakunta () on Argentiinan länsiosassa sijaitseva maakunta. Se on pinta-alaltaan 89 680 neliökilometriä ja sen asukasluku oli vuonna 2010 yhteensä 331 847. Maakunnan pääkaupunki on noin 187 000 asukkaan La Rioja (2010).

Lähteet

Aiheesta muualla 

 La Riojan maakunnan viralliset verkkosivut

Argentiinan maakunnat
Mendozan maakunta

Mendozan maakunta () on Argentiinan länsiosassa sijaitseva maakunta. Se on pinta-alaltaan 148 827 neliökilometriä ja sen asukasluku oli vuonna 2010 yhteensä 1 741 610. Maakunnan pääkaupunki on noin 111 000 asukkaan Mendoza (2010).

Lähteet

Aiheesta muualla 

 Mendozan maakunnan viralliset verkkosivut 

Argentiinan maakunnat
Misionesin maakunta

Misionesin maakunta () on Argentiinan koillisosassa sijaitseva maakunta. Se on pinta-alaltaan 29 801 neliökilometriä ja sen asukasluku oli vuonna 2010 yhteensä 1 097 829. Maakunnan pääkaupunki on noin 338 000 asukkaan Posadas (2010).

Maakunta on Argentiinan keskeisintä teenviljelyn aluetta. Siellä tuotetaan erityisesti mustaa teetä, josta pääosa päätyy Yhdysvaltain markkinoille.

Lähteet

Aiheesta muualla 

 Misionesin maakunnan viralliset verkkosivut 

Argentiinan maakunnat
Santa Cruzin maakunta (Argentiina)

Santa Cruzin maakunta () on Argentiinan eteläosassa sijaitseva maakunta. Se on pinta-alaltaan Argentiinan toiseksi suurin maakunta Buenos Airesin maakunnan jälkeen (243 943 km2) ja sen asukasluku oli vuonna 2010 yhteensä 272 524. Maakunnan pääkaupunki on noin 87 200 asukkaan Río Gallegos (2010).

Lähteet

Aiheesta muualla 

 Santa Cruzin maakunnan viralliset verkkosivut

Argentiinan maakunnat
Domodedovon lentokentän pommi-isku 2011

Domodedovon lentokentän pommi-isku 2011  oli itsemurhaisku, joka tapahtui maan liikennöidyimmällä Domodedovon lentokentällä, Moskovan alueella, Venäjällä 24. tammikuuta 2011. Pommi-isku tappoi vähintään 35 ihmistä, ja yli sata loukkaantui.

Lentokenttä sijaitsee 40 km päässä Moskovan keskustasta.

Uhrien joukossa oli näytelmä- ja elokuvakäsikirjoittaja Anna Jablonskaja (s. 1981 Ukraina), joka oli menossa hakemaan Isskustvo kino -lehden hänelle myöntämää palkintoa.

Iskujen jälkeen presidentti Dimitri Medvedev uhkasi että niitä rangaistaan, jotka eivät ole hoitaneet velvollisuuksiaan kunnolla. Tämä johti ensimmäiseen irtisanomiseen keskiviikkona 26.1.2011, kun hän erotti sisäministeriön virkamiehen, Moskovan alueen liikennehallinnosta ja turvallisuudesta vastanneen johtajan Andrei Aleksejevin.

8. helmikuuta 2011 Kavkaz Center -sivusto julkaisi videon, jossa Kaukasian emiiriksi julistautunut Doku Umarov ottaa vastuun iskusta. Video on kuvattu iskupäivänä.

Uhrit maittain

Katso myös 
Moskovan metron pommi-iskut 2010
Bologojen junaturma

Lähteet

Aiheesta muualla 
Domodedovo Bombing  

Vuoden 2011 terrori-iskut
Terrori-iskut Venäjällä
Moskovan historia
Santa Fen maakunta

Santa Fen maakunta () on Argentiinan itäisessä keskiosassa sijaitseva maakunta. Se on pinta-alaltaan 133 007 neliökilometriä ja sen asukasluku oli vuonna 2010 yhteensä 3 200 736. Santa Fen naapurimaakuntia ovat pohjoisesta myötäpäivään lueteltuna Chaco, Corrientes, Entre Ríos, Buenos Aires, Córdoba ja Santiago del Estero. Maakunnan pääkaupunki on noin 508 000 asukkaan Santa Fe, ja suurin kaupunki hieman yli miljoonan asukkaan Rosario (2010).

Lähteet

Aiheesta muualla 

 Santa Fen maakunnan viralliset verkkosivut

Argentiinan maakunnat
Tucumánin maakunta

Tucumánin maakunta () on Argentiinan luoteisosassa sijaitseva maakunta. Se kuuluu pinta-alaltaan maan pienimpiin maakuntiin (22 524 km2) ja sen asukasluku oli vuonna 2010 yhteensä 1 448 200. Maakunnan väestötiheys on noin 64 as./km2. Tucumánin naapuriprovinsseja ovat pohjoisesta myötäpäivään lueteltuna Salta, Santiago del Estero ja Catamarca. Maakunnan pääkaupunki on noin 585 000 asukkaan San Miguel de Tucumán (2010).

Lähteet

Aiheesta muualla 

 Tucumánin viralliset verkkosivut

Argentiinan maakunnat
Dionysos (albumi)

Dionysos on puolalaisen black metal -yhtye Lux Occultan toinen studioalbumi, joka on julkaistu vuonna 1997.

Kappaleet

Kokoonpano
 Jaro.Slav – laulu
 Peter – kitara
 G. Ames – kitara
 Jackie – bassokitara
 Kriss – rummut
 U.reck – kosketinsoitin

Lähteet

Aiheesta muualla
 

Lux Occultan albumit
Vuoden 1997 albumit
Maior Arcana (The Words That Turn Flesh into Light)

Maior Arcana (The Words That Turn Flesh Into Light) on puolalaisen black metal -yhtye Lux Occultan kokoelmalevy, joka on julkaistu vuonna 1998. Albumi sisältää neljä uutta kappaletta sekä yhtyeen varhaisen demon The Forgotten Arts kappaleet.

Kappalelista

Lähteet

Aiheesta muualla
 

Vuoden 1999 kokoelma-albumit
Lux Occultan albumit
My Guardian Anger

My Guardian Anger on puolalaisen black metal -yhtye Lux Occultan kolmas studioalbumi, joka on julkaistu vuonna 1999.

Kappaleet

Kokoonpano
 Jaro.Slav – laulu
 Vogg – kitara 
 Peter – kitara
 Martin – bassokitara
 Kriss – rummut
 U.reck – kosketinsoitin

Vierailijat
 Dorota Szostak – laulu
 Magdalena Drozdowska – viulu
 Maria Kowalkowska – viulu

Lähteet

Aiheesta muualla
 

Lux Occultan albumit
Vuoden 1999 albumit
Funk metal

Funk metal on musiikkityyli, jossa yhdistyvät heavy metalin raskaat kitarariffit, menevät bassokuviot ja funkmusiikin synkooppiset rytmit. Tyyli kehittyi 1980-luvun puolivälissä, kun sen aikaiset funk-yhtyeet kuten Faith No More, Fishbone ja Red Hot Chili Peppers alkoivat yhdistää metallimusiikin vaikutteita funkmaiseen tyyliinsä.

Funk metal -artisteja
 Audioslave
 The Bloodhound Gang
 Bootsauce
 Buckethead
 Chronic Future
Extreme
 Faith No More
 Fishbone
 I Mother Earth
 Infectious Grooves
 Jimmie's Chicken Shack
 Les Claypool
 Limp Bizkit
 Mind Funk
 Mr. Bungle
 Orange 9mm
 Phunk Junkeez
 Porno for Pyros
 Primus
 Red Hot Chili Peppers
 Regurgitator
 Royal Crescent Mob
 Sausage
 Shootyz Groove
 Sugar Ray
 White Trash
 Zebrahead
Igne Natura Renovabitur Integra

Igne Natura Renovabitur Integra on puolalaisen death/black metal -yhtye Neolithin ensimmäinen studioalbumi, joka on julkaistu vuonna 1998.

Kappaleet

Aiheesta muualla
 

Vuoden 1998 esikoisalbumit
Neolithin albumit
Matkailutoimittajien Kilta

Matkailutoimittajien Kilta ry on 	25. huhtikuuta 1969 perustettu matkailusta kirjoittavien toimittajien ja valokuvaajien yhdistys, jonka jäsenmäärä on 109. Yhdistys jakaa vuosittain tunnustuksia, muun muassa vuodesta 1972 lähtien parhaille matkailutuotteille ja/tai ansioituneille henkilöille, sekä nykyään myös Seitikki-nimisen palkinnon matkailualan kielteisille ilmiöille. Yhdistyksen puheenjohtaja on Heikki Kähkönen.

Lähteet

Aiheesta muualla 
 Yhdistyksen sivut
Suomalaiset toimittajajärjestöt
Matkailu
Juan Díaz de Solís

Juan Díaz de Solís (1470 – 20. tammikuuta 1516) oli espanjalainen merenkävijä ja tutkimusmatkailija. 

Díaz de Solís syntyi luultavasti Lebrijassa Sevillan maakunnassa, vaikkakin joidenkin kirjoittajien mukaan hän olisi todellisuudessa syntynyt Portugalissa Andalusiasta lähtöisin olevaan perheeseen.
Hän oli merimiehenä mukana tutkimusmatkoilla Jukatanille vuosina 1506–1507 ja Brasiliaan 1508 Vicente Yáñez Pinzónin kanssa. Hänestä tuli Espanjan merenkulun päällikkö () 1512 Amerigo Vespuccin jälkeen, ja sen jälkeen hän sai tehtäväkseen saattaa ajantasalle Juan Vespuccin kanssa Padrón Real -kartan. Kaksi vuotta virkaan nimittämisen jälkeen Díaz de Solís valmisteli tutkimusmatkan uuden mantereen eteläosaan. Hänen kolme alustaan ja 70-henkinen miehistönsä lähtivät purjehtimaan Sanlucar de Barramedasta 8. lokakuuta 1515. Hän kulki pitkin Etelä-Amerikan itärannikkoa aina Río de la Platan suulle saakka. Hän pääsi joelle 1516 ja antoi sille nimen ja nousi jokea ylös Uruguayjoen ja Paranájoen haaraan saakka kahden upseerin ja seitsemän merimiehen kanssa.

Pieni seurue ei ollut ehtinyt pitkälle, kun joukko paikallisia charrúa-intiaaneja hyökkäsi heidän kimppuunsa. Henkiin jääneet kertoivat, että Díaz de Solís ja suurin osa muista kuoli, ja niin matka päättyi. Solísin lanko Francisco de Torres otti alukset vastuulleen, ja he palasivat Espanjaan.

Lähteet

Aiheesta muualla
Americas: Juan Díaz de Solís 

Espanjalaiset tutkimusmatkailijat ja konkistadorit
Itäinen linja-autoasema (Minsk)

Itäinen linja-autoasema (, ) on merkittävä linja-autoliikenteen asema Minskin kaakkoisosassa Valko-Venäjällä. Aseman osoite on Ul. Vaneeva 34 (). Asema avoinna arkisin kello 3:30-01:30 ja viikonloppuisin 3:30-24:00 (toisen lähteen mukaan avoinna päivittäin 06:00-23:00). 

Elokuussa 1983 valmistuneella Minskin Itäisellä linja-autoasemalla on jykevä, piirteiltään jopa karun selkeä, valkoiseksi maalattuun betoniin ja lasiin pohjautuva vaikuttava ulkomuoto. Linja-autoaseman suunnittelijoina olivat arkkitehdit L. Pogorelov, L. Kustova ja V. Jagoditski Minskprojekt-instituutista.

Asema on tärkeä Valko-Venäjän kansallisen ja kansainvälisen linja-autoliikenteen asema, joskin keskuslinja-autoaseman uudisrakennuksen valmistuttua 2011 Itäisen aseman merkitys on vähentynyt. Aseman edustalta kulkee myös useita Minskin paikallisliikenteen bussireittejä (linjat 2, 8, 15т, 84, 84д, 93 ; johdinlinja-autot 3, 24, 30, 41, 41д ja 50).

Lähteet

Aiheesta muualla

 Katso myös Moskovan linja-autoasema (Minsk)
 Katso myös Keskuslinja-autoasema (Minsk)
 Welcome to Belarus by Bus  (belintourist.com)
 Vostochniy bus station   (english.vminsk.ru)
 Автовокзал "Восточный". Минск  (nemiga.info)
 Valko-Venäjän kaukoliikenteen bussilippujen verkkokauppa   (ticketbus.by)
  Международные маршруты -  Minskistä lähtevien kansainvälisten linja-autovuorojen aikatauluhakua   (minsktrans.by) 

Minskin liikenne
Minskin rakennukset ja rakennelmat
Resonance


Resonance on puolalaisen grindcore-yhtye Antigaman neljäs studioalbumi, joka on julkaistu vuonna 2007.

Kappaleet

Arvostelut 
 Allmusic:

Lähteet

Aiheesta muualla 
 

Antigaman albumit
Vuoden 2007 albumit
Antigama / Drugs of Faith


Antigama / Drugs of Faith on kahden puolalaisen metalliyhtyeen Antigaman ja Drugs of Faithin split-albumi, joka on julkaistu vuonna 2007.

Kappaleet 
kappaleet 1, 3 ja 5 esittänyt Antigama, kappaleet 2, 4, 6 esittänyt Drugs of Faith

Aiheesta muualla 
 

Antigaman albumit
Vuoden 2007 split-albumit
Radiation Sickness / Thirteen Stabwounds

Radiation Sickness / Thirteen Stabwounds on puolalaisen grindcore-yhtye Antigaman ja brutaalin death metalin yhtyeen Bastard Saintsin split-albumi, joka on julkaistu vuonna 2005.

Albumi on rajoitettu 525 kappaleen 7"-vinyylin painokseen.

Kappaleet
Kappaleed 1 ja 2 esittänyt Antigama, kappaleet 3 ja 4 Bastard Saints

Radiation Sickness (Repulsion cover)
President Say Yes
Thirteen Stabwounds
Apocalyptic Devastation (Mortician cover)

Lähteet

Aiheesta muualla
 

Antigaman albumit
Vuoden 2005 split-albumit
Pig Destroyer / Coldworker / Antigama

Pig Destroyer / Coldworker / Antigama on kolmen death metal/grindcore-yhtyeen Pig Destroyerin, Coldworkerin ja Antigaman split-albumi, joka on julkaistu vuonna 2007.

Albumi on rajoitettu 1000 kappaleen punaiseen 7"-vinyylin painokseen.

Kappaleet
Pig Destroyer

Coldworker

Antigama

Aiheesta muualla
 

Antigaman albumit
Coldworkerin albumit
Vuoden 2007 split-albumit
Elokuva television aikakaudella

Elokuva television aikakaudella on suomalaisen elokuvakriitikko Modest Savtschenkon (taiteilijanimeltään Martti Savon) vuonna 1975 julkaistu kirja. Kirjassa Savtschenko luo katsauksen elokuvan historiaan ja tuleivaisuuteen. Lisäksi hän harjoittaa kärkevää kritiikkiä suomalaista elokuvatutkimusta kohtaan.

Kirjan teesit 

Uuden teknologian tullessa elokuviin (esim. ääni tai 3D), se vie huomion pois elokuvan taiteelliselta sisällöltä.
Elokuva on parhaimmillaan elokuvateattereissa, koska siellä katsojan on keskityttävä elokuvaan.

Sosialistisessa järjestelmässä on paremmat mahdollisuudet tuottaa taidetta kuin kapitalistisessa.

Videokasetit tulevat mullistamaan elokuvien katselun.
Vuoden 1975 kirjat
The Forgotten Arts

The Forgotten Arts on puolalaisen black metal -yhtye Lux Occultan varhainen demo, joka on julkaistu vuonna 1995 levymerkillä Pagan Records.

Kappaleet

Kokoonpano 
 Jarosław Szubrycht – laulu
 Peter – kitara
 G' Ames – kitara
 Jackie – bassokitara
 Aemil – rummut
 U.reck – kosketinsoitin, akustinen kitara (kappale 5)

Vieraileva muusikko 
 Barbara Pizun – huilu (kappale 2)

Lähteet

Aiheesta muualla
 

Lux Occultan albumit
Vuoden 1995 albumit
Tom Sjöblom

Tom Sjöblom (s. 20. toukokuuta 1965) on uskontotieteen dosentti ja teologian tohtori, jonka tutkimuskohteita ovat olleet erityisesti kognitiivinen uskontotiede, kelttien myyttiperinne ja uskonnon alkuperä. Hän on tutkinut myös uskonnollista kokemusta, tarinankerronnan evoluutiota, tabu-ajattelua ja rituaaleja. Sjöblom on kehitellyt kognitiivista historiantutkimusta, jossa hyödynnetään kognitiotieteen teorioita ja menetelmiä menneisyyden tutkimukseen.

Teoksia
Early Irish Taboos. A study in cognitive history. Helsinki: Helsingin yliopiston uskontotieteen laitos (2000).
Druidit: Tietäjiä pappeja ja samaaneja. Helsinki: Suomalaisen Kirjallisuuden Seura (2006).
Tuulten saarella: Tarinoiden ja luostareiden Irlanti. Helsinki: Kirjapaja (2011).

Toimitettuja teoksia
Ketola, Kimmo & Korkee, Simo & Pesonen, Heikki & Pyysiäinen, Ilkka & Sakaranaho, Tuula & Sjöblom, Tom: Näköaloja Uskontoon. Yliopistopaino (1997)
Ketola, Kimmo & Pyysiäinen, Ilkka & Sjöblom, Tom (toim.): Uskonto ja ihmismieli: Johdatus kognitiiviseen uskontotieteeseen. Helsinki: Gaudeamus: Helsinki University Press, 2008. ISBN 978-952-495-007-7.

Aiheesta muualla 
 Kaisa Halonen: Irlanti sydämessä. Vantaan Lauri 22.9.2011.
 Eija Komu: Kiehtovien myyttien Irlanti. Karjalainen 19.8.2011.

Vuonna 1965 syntyneet
Elävät henkilöt
Suomalaiset teologit
Suomalaiset uskontotieteilijät
Wheeler

Wheeler on seuraavien henkilöiden sukunimi:

 Andrew Wheeler (s. 1964), Yhdysvaltain ympäristönsuojeluviraston vt. johtaja
 Billy Edd Wheeler (s. 1932), yhdysvaltalainen laulaja ja lauluntekijä
 Blake Wheeler (s. 1986), yhdysvaltalainen jääkiekkoilija
 Burton K. Wheeler (1882–1975), yhdysvaltalainen lakimies ja poliitikko
 Daniel Wheeler (1771–1840), englantilainen maatalouden uudistaja, kveekari ja lähetyssaarnaaja
 Earle Wheeler (1908–1975), yhdysvaltalainen kenraali
 Ellen Wheeler (s. 1961), yhdysvaltalainen näyttelijä
 John Wheeler (1911–2008), yhdysvaltalainen teoreettinen fyysikko
 John P. Wheeler III (1944–2010), yhdysvaltalainen muistosäätiön johtaja ja henkirikoksen uhri
 Joseph Wheeler (1836–1906), yhdysvaltalainen poliitikko ja etelävaltioiden armeijan kenraali
 Kristiina Wheeler (s. 1983), suomalais-englantilainen laulaja ja tv-juontaja
 Lucile Wheeler (s. 1935), kanadalainen alppihiihtäjä ja olympiamitalisti
 Lyle R. Wheeler (1905–1990), yhdysvaltalainen elokuvalavastaja
 Maggie Wheeler (s. 1961), yhdysvaltalainen näyttelijä
 Nick Wheeler (s. 1982), yhdysvaltalainen rock-kitaristi
 Nicola Wheeler (s. 1974), englantilainen näyttelijä
 Wayne Wheeler (1869–1927), yhdysvaltalainen asianajaja ja kieltolakiaktivisti
 William A. Wheeler (1819–1887), Yhdysvaltain varapresidentti
 William Morton Wheeler (1865–1937), yhdysvaltalainen entomologi.

Kuvitteellisia henkilöitä 
 Mike Wheeler, yhdysvaltalaisessa televisiosarjassa Stranger Things.